b'\n_START_ARTICLE_\nMetilirano \xc5\xbeivo srebro\n_START_PARAGRAPH_\nMetilirano \xc5\xbeivo srebro (kemijska formula CH\xe2\x82\x83Hg\xe2\x81\xba) je zelo nevrotoksi\xc4\x8dna spojina \xc5\xbeivega srebra, ki nastaja z biometilacijo, se dobro absorbira v prebavilih, prehaja krvno-mo\xc5\xbegansko pregrado in posteljico.\n_START_SECTION_\nKemijska zgradba\n_START_PARAGRAPH_\nMetilirano \xc5\xbeivo srebro je kemijsko gledano monometil\xc5\xbeivosrebrov (II) kation, sestavljen iz metilne skupine (CH\xe2\x82\x83\xe2\x81\xbb), vezane na \xc5\xbeivosrebrov ion. Kot pozitivno nabiti ion se ve\xc5\xbee z raznimi anioni, kot so Cl\xe2\x81\xbb, hidroksilni ion (OH\xe2\x81\xbb), nitratni ion (NO\xe2\x82\x83\xe2\x81\xbb) ... Izkazuje tudi visoko afiniteto do anionov, ki vsebujejo \xc5\xbeveplo, zlasti do tiolnih (SH\xe2\x80\x93) skupin v aminokislini cistein in posledi\xc4\x8dno beljakovinah, ki v svoji zgradbi vsebujejo to aminokislino; s tiolnimi skupinami tvori kovalentno vez. Z metiliranim \xc5\xbeivim srebrom se lahko ve\xc5\xbee ve\xc4\x8d kot ena tiolna skupina,.'